Burgas

Burgas (op Bulgaresch: Бургас) ass déi véiertgréisst Stad a Bulgarien. Si läit am Oste vum Land um Schwaarze Mier an ass en Industrie-, Transport-, Kultur- an Tourismuszentrum.

Den Hafe vu Burgas ass dee gréissten a Bulgarien an de Fluchhafen transportéiert no deem zu Sofia déi meescht Passagéier. Burgas ass och den Zentrum vun der Fëscherei an der Fëschveraarbechtungsindustrie.

Wéinst senger geographescher Lag mat e puer Séien, déi ënner Naturschutz stinn, dem Schwaarze Mier an anticken a mëttelalterleche Siidlungen ass Burgas donieft och eng touristesch iwwerregional bekannt Stad. Och d'Festivaler zéie vill Visiteuren aus dem Balkan an aus der ganzer Welt un.

 Biller 

Kategorie:Uertschaften a Bulgarien
Kategorie:Universitéitsstied a Bulgarien
Kategorie:Hafestied an Europa